Fuehina

Ko e fuehina pe fuelalahi (Ipomoea) ko e fuʻu ʻakau siʻi mo e totolo ia. ʻOku lahi ʻene tupu ʻi he matātahi. Tatau mo e ngaahi kehe, kapau te ke fiesio ki hono matalaʻiʻakau, ʻe sai te ke ʻalu ʻi hengihengi, ʻoku ne matala ʻi he pō (taimi ʻo e ulo māhina, ʻa ia hono hingoa lea fakapilitānia). Ko e matalaʻiʻakau lahi mo e hinehina.

Ko e fuehina (Thunbergia) ko e fuʻu ʻakau siʻi foki ia, ʻoku siʻi ange hano matalaʻiʻakau, kae ʻoku lahi ʻene tupu he taimí ni ʻi Tongá ni, ko e vao ia. Ko e ʻakau ʻomi pē ia, ʻoku foʻou hono hingoa, ʻoku teʻeki fakahingoaʻi ʻi he ngaahi kaungāfonua.

ʻOku tatau ʻa e fuelalahi mo e I. tuba, mo e Convolvulus tuba, mo e I. grandiflora, pea mo e I. violacea. Kā ʻoku pehē ʻe he kau saienisi ʻe taha ko e faʻahinga kehe ko e I. violacea, (ko hono matalaʻiʻakau ʻoku lanu-fisiʻifekika, ʻikai hinehina). ʻOku ui foki (I. violacea) ko e pula (kā ʻoku ʻi ai foki ha pula kehe).

Ngaahi faʻahinga kehekehe
fue; vakai ki hē maʻa lahi ngaahi fue kehe
fuehina; koʻeni
fuehina I. tiliacea

Hingoa ʻi he ngaahi lea kehe
fuesea, fuetea (lea fakaniuē)
pōʻue, laupōuwe, pōhue sina, kākā  (lea fakakuki)
pōhue, pōhue motu (lea fakatahisi)
fue itulā (lea fakahaʻamoa)
tobici, wa ika (lea fakafisi)

Tataku
http://www.hear.org/pier/species/ipomoea_violacea.htm
http://www.hear.org/pier/species/thunbergia_fragrans.htm
http://cookislands.bishopmuseum.org/species.asp?id=6272
Hokohoko ngaahi ʻakau; Vaʻa fekumi ngoue Vainī
Tongan dictionary; C.M. Churchward
Flowers of the Pacific island seashore; W.A. Whistler; ISBN 978-0-8248-1528-8
Plants of Tonga; T.G. Yuncker; BPB bulletin 220, Honolulu 1959